HAKK - حقّ ‎

**Giyaya so pitibarangan a ma’ana o Hakk:**

- So pyur. So mataan. So katanto.

- So bnar a isaisa, Allah ***(‘Azza wa jalla)***. So kalima a pyur. So Kur’an ago so omani isa ko katigan a mipantagon.

- So insarat a Ilahi. So takdir o Allah. So daa rowar on a bnar a agama, so agama a Islam.

- So pyur o di na so misasarta o nganin. Adn a kipantag iyan.

- So soranga o [bâtil](https://risaleinur.online/english/_dictionary/B/BATIL.php). So misasarta o [hakikah](https://risaleinur.online/english/_dictionary/H/HAQIQAH.php).

- So kalilimod a matamataan dn a miyanggolaola o di na khanggolaola. Kiyamah.

- So kalima a hakk na kapakay a pompongan o kalima a **(*verb, name or adjective*)** lagid o hakikah, [tahkîk](https://risaleinur.online/english/_dictionary/T/tahqiq.php), [muhakkik](https://risaleinur.online/english/_dictionary/M/MUHAQQIQ.php), ***hukûk***, etc.

- So adat, kormat/hormat, madasg.

- So Hakk na maa-adn ago tatap a ***shay’***, na da mapakay so kiphalaw non. Sabap ko so kaa-adn o Allah ***(‘Azza wa jalla)*** na tatap ago so [rubûbiyyah](https://risaleinur.online/english/_dictionary/R/RUBUBIYYAH.php) niyan na matatangkd a maa-adn, na so Hakk na isa ko Ngaran iyan a monmpaat ko [Jalâl](https://risaleinur.online/english/_dictionary/J/JALAL.php) iyan.

- Totogowa ago kapatotan. So Hakk na miya aloy a so skaniyan a miyangadn a gii mangongonotan ko [hikmah](https://risaleinur.online/english/_dictionary/H/HIKMAH.php) ago so Hakk na apiya antonaa a inadn (mahlok) a gii mangongonotan ko hikmah. Kagiya maoto na so Allah ***(‘Azza wa jalla)*** na pingaranan sa Hakk nago so langon a psowaan iyan na bthowan sa hakk.

- Wahy. Hikmah. Daag. Kapipiya ginawa. So kagowad a maka ookit ko [istikâmah](https://risaleinur.online/english/_dictionary/I/ISTIQAMAH.php).

- So kokoman a miyabaloy sii ko panton o hikmah.

Sa ibarat, sii ko katigan a “Giyaya a kokoman na hakk.”

- Apiya antonaa a nganin mipantag sii ko kiya kokom o Allah. So miyasowasowa a ininsarat o Allah. Kadar ago kadha.

- Kaadilan. Kaontol. Katotoman. Kagiya maoto na so pagtaw o kaadilan na pingaranan sa ahl al-hakk.

- Tangkd, disadi. Di miphndarainon, di kalidasan. Paliyogat. Kapaparalo, kapapaliyogat. So ***shay’*** a wajib ago kinanglan.

Sa ibarat, sii ko katigan a “So kanggalbk na hakk.” Ma’ana niyan na so kanggalbka on na wajib ago kinanglan.

- So klim ago karororaw. So kabnar. So ***shay’*** a kapakay a i klim a maka golalan ko kabnar odi na miya sokat. So bayad, so sokay, arga. So kabnar a inibgay ko taw kaan gii mkapamgay sa ***shay’***. So kabnar ko kapakatangan a inibgay a Sharî’ah. Kagiya maoto na so kaalim ko kokoman na pingaranan sa ***Hukûk***, so madakl a hakk.

- So kabnar odi na so patot a bagian o Allah, so bayadan o manosiya ko Allah datar o kapangongonotan, [‘ibâdah](https://www.risaleinur.online/english/_dictionary/I/IBADAH.php), etc.

- Apiya antonaa a di miphndarainon kaan maiipat so kaoyagoyag. So kabnar o kaoyagoyag.